Melestradurezh: krouet e voe kumun Roch-an-Argoed e 1790 diwar un drev eus parrez Pluhernin. Gant al lezenn eus an 23 a viz Eost 1790 e voe lakaet Roch-an-Argoed da benn ur chanton, hini Roch-an-Argoed (pemp kumun a oa ennañ: Kaden, Lizmerzher, Malañseg, Pluhernin ha Roch-an-Argoed) ha da benn ur bann, hini Roch-an-Argoed, chwech kanton ennañ: Gazilieg, Kistreberzh, Karantoer, Paolieg, Plegadeg ha Roch-an-Argoed. Gant Bonreizh Bloaz III (22 a viz Eost 1795) e voe lamet ar bannoù ha bodet e veze kuzulioù-kanton (ne chome tamm emrenerezh ebet gant kumunioù ar chanton). Brasaet e voe Kanton Roch-an-Argoed e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet en Arondisamant Gwened krouet e 1800.